ก.ท่องเที่ยวฯ เร่งสางแท็กซี่ป้ายดำในภูเก็ต
&nbsp;&nbsp;&nbsp;&nbsp;&nbsp;&nbsp;&nbsp;นายชุมพล ศิลปอาชา รัฐมนตรีว่าการกระทรวงการท่องเที่ยวและกีฬา กล่าวภายหลังการประชุมร่วมกับผู้ประกอบการบริษัทนำเที่ยว การท่องเที่ยวแห่งประเทศไทย (ททท.) และ กองบังคับการตำรวจท่องเที่ยว&nbsp; เพื่อเร่งแก้ปัญหาแท็กซี่ป้ายดำในพื้นที่จังหวัดภูเก็ต ว่า ทางกระทรวงการท่องเที่ยวและกีฬาได้รับเรื่องร้องเรียนจากบริษัททัวร์ ทุยนอดิกร์ ซึ่งเป็นบริษัทนำเที่ยวรายใหญ่ในยุโรป นำนักท่องเที่ยวเครื่องบินเช่าเหมาลำ กลุ่มสแกนดิเนเวียเดินทางเข้าประเทศไทยปีละกว่า 1 แสนคน ว่า กลุ่มแท็กซี่ป้ายดำในจังหวัดภูเก็ตที่มีมากกว่า 1 พันคัน กดดันให้ผู้โดยสารเปลี่ยนโรงแรมและเปลี่ยนบริษัททัวร์ ที่ทำการจองล่วงหน้า ซึ่งเรื่องดังกล่าวส่งผลกระทบต่อองค์กรการท่องเที่ยว และบริษัทนำเที่ยวในพื้นที่เป็นอย่างมาก หากไม่เร่งแก้ไขเชื่อว่าบริษัทนำเที่ยวอาจยกเลิกเที่ยวบิน โดยปัญหาที่เกิดขึ้นในครั้งนี้ เชื่อว่ามีกลุ่มผู้มีอิทธิพลในพื้นที่ ให้การสนับสนุนอยู่เบื้องหลัง
18 ธ.ค. 2552

นายชุมพล ศิลปอาชา รัฐมนตรีว่าการกระทรวงการท่องเที่ยวและกีฬา กล่าวภายหลังการประชุมร่วมกับผู้ประกอบการบริษัทนำเที่ยว การท่องเที่ยวแห่งประเทศไทย (ททท.) และ กองบังคับการตำรวจท่องเที่ยว  เพื่อเร่งแก้ปัญหาแท็กซี่ป้ายดำในพื้นที่จังหวัดภูเก็ต ว่า ทางกระทรวงการท่องเที่ยวและกีฬาได้รับเรื่องร้องเรียนจากบริษัททัวร์ ทุยนอดิกร์ ซึ่งเป็นบริษัทนำเที่ยวรายใหญ่ในยุโรป นำนักท่องเที่ยวเครื่องบินเช่าเหมาลำ กลุ่มสแกนดิเนเวียเดินทางเข้าประเทศไทยปีละกว่า 1 แสนคน ว่า กลุ่มแท็กซี่ป้ายดำในจังหวัดภูเก็ตที่มีมากกว่า 1 พันคัน กดดันให้ผู้โดยสารเปลี่ยนโรงแรมและเปลี่ยนบริษัททัวร์ ที่ทำการจองล่วงหน้า ซึ่งเรื่องดังกล่าวส่งผลกระทบต่อองค์กรการท่องเที่ยว และบริษัทนำเที่ยวในพื้นที่เป็นอย่างมาก หากไม่เร่งแก้ไขเชื่อว่าบริษัทนำเที่ยวอาจยกเลิกเที่ยวบิน โดยปัญหาที่เกิดขึ้นในครั้งนี้ เชื่อว่ามีกลุ่มผู้มีอิทธิพลในพื้นที่ ให้การสนับสนุนอยู่เบื้องหลัง
          รัฐมนตรีว่าการกระทรวงการท่องเที่ยวและกีฬา กล่าวอีกว่า จากปัญหาที่เกิดขึ้นขณะนี้ได้ประสานงานไปยังผู้ว่าราชการจังหวัดภูเก็ตเพื่อเร่งแก้ปัญหา และในสัปดาห์หน้าจะหารือร่วมกับ นายโสภณ ซารัมย์ รัฐมนตรีว่าการกระทรวงคมนาคม เพื่อร่วมหาแนวทางและมาตรการในการจัดระเบียบรถโดยสารขนาดเล็กและรถแท็กซี่ที่ยังไม่ทำการจดทะเบียนต่อไป